paragraph_text: Utemeljitelji su ustvrdili da je ova organizacija nastala kao odgovor na prevladavajući utjecaj jedne političke stranke Hrvata u Vojvodini koja nije birala sredstva kad je na najgrublji mogući način zavladala prostorom hrvatske nacionalne zajednice u Vojvodini, kao odgovor na sve izraženiju kontaminaciju cjelokupnog hrvatskog manjinskog prostora, posebice u području području medija i kulture te kao "kao pobuna protiv nametnutog stava aktualnih lidera hrvatske manjinske zajednice o gušenju hrvatske intelektualne elite", jer se pokazalo da djelovanje dotadašnjih vodstava nije privuklo gotovo nikakvi interes javnosti u Vojvodini, Srbiji niti u Hrvatskoj za vojvođanske Hrvate. Također, HDF "Preporuke" je nastao iz razloga što je kulturno područje Hrvata u Vojvodini uvelike bilo zapušteno, do te mjere da su Hrvati ostali bez kroničara, čime su Hrvati u Vojvodini postali "jedina nacionalna zajednica koja nema svoje demografske, sociološke, kulturološke, etnografske i druge sustavne analize i praćenja".<ref>[http://puckakasina.com/glasnici/71.pdf Glasnik Pučke kasine 1878. br.71/2009.] Odgovor na kontaminaciju hrvatskog manjinskog prostora